**Методика за определяне на комплексната оценка на офертАТА**

**(ЗА ОБОСОБЕНА ПОЗИЦИЯ № 1 и 2)**

**Офертите на участниците, които отговарят на изискванията на възложителя, се оценяват по следния начин за двете обособени позиции:**

Настоящата обществените поръчка се възлага **въз основа на икономически най-изгодната оферта**. Икономически най-изгодната оферта се определя въз основа на следния **критерий за възлагане**: **оптимално съотношение качество/цена, което се оценява въз основа на цената, както и на подпоказатели, включващи качествени аспекти, свързани с предмета на обществената поръчка.**

На първо място се класира участникът, получил най-висока комплексна оценка на офертата.

**Критерий за възлагане: оптимално съотношение качество/цена**, което се оценява въз основа на цената, както и на подпоказатели относно организационната и техническа компетентност, както и технически параметри, свързани с предмета на обществената поръчка и срокa на изпълнение:

Комплексната оценка има максимална стойност **100 точки.**

Оценките по цената и подпоказателите, включващи **срок за изпълнение,** се представят в числово изражение с точност до втория знак след десетичната запетая.

Формулата, по която се изчислява „Комплексната оценка“ за всеки участник, е:

**КО = П1 +П2,**

**където:**

* **П1** е показател - **„Техническо предложение на участника за изпълнение на поръчката“**; с тежест **60 точки** в комплексната оценка
* **П2** е показател - **„Ценово предложение за изпълнение на поръчката“** стежест **40 точки** в комплексната оценка.

**Начин за определяне на оценката по показател П1 – „Техническо предложение на участника за изпълнение на поръчката“**

Оценката по показател **П1– „Техническо предложение на участника за изпълнение на поръчката“** се формира на базата на представените от всеки участник технически предложения.

На оценка подлежат единствено предложения, които отговарят на минималните изисквания на възложителя към съдържанието на отделните части на офертата, на другите изисквания на възложителя, посочени в документацията за участие, на техническата спецификация, на действащото законодателство, на съществуващите технически изисквания и стандарти и са съобразени с предмета на поръчката.

**1. Оценка по Показател П1 — „Техническо предложение на участника за изпълнение на поръчката“ — максимална стойност – 60 точки.**

**Техническото предложение на участника за изпълнение на поръчката е необходимо да съдържа следните части, които ще подлежат на оценка по съответстващите им подпоказатели:**

|  |  |
| --- | --- |
| **Подпоказатели, съответстващи на изискуемите от възложителя части от техническото предложение** | |
| **І. Организация и професионална компетентност на експертите** | **до 30 т.** |
| **II. Предложение за изпълнение на договора от предмета на поръчката с необходимото качество и съобразно техническите спецификации (Технически параметри и срок за изпълнение)** | **до 30 т.** |

**ПОДПОКАЗАТЕЛ І. „Организация и професионална компетентност на персонала” (изискуемите експерти)**

**Максимален брой точки – 30 точки.**

*Организацията и професионалната компетентност на персонала, на когото е възложено изпълнението на настоящия договор, е основно изискване на възложителя, тъй като предвижданата организация, както и компетентността на ангажирания с посочените дейности персонал, ще окажат съществено влияние върху реализацията на договора и оказване на техническа помощ за възложителя.*

***Указания за разработване на частта от техническото предложение от страна на участниците и за прилагане на подпоказателя при оценката от страна на оценителната комисия.***

С оглед спецификата на поръчката всеки участник следва да предложи експерти, които да осигурят изискуемото ниво на изпълнение, имайки предвид комплексността на поръчката и нейните характерни специфики, произтичащи от обхвата и съдържанието на поръчката за предпечатна подготовка и издаване в електронен и печатен формат на самообучителни ресурси, заедно със съпътстващите предмета на договора дейности и изпълняваните във връзка с тях дейности от страна на персонала на бъдещия изпълнител. В рамките на подпоказателя се съдържат два основни компонента, които съвкупно формират оценката по този подпоказател. Те са:

**А). Организация на персонала (с подкомпоненти А-1, А-2 и А-3)**

|  |  |  |
| --- | --- | --- |
| **Компонент А - Организация** | | |
| Предложение на участник: | Наличие на предложение | Точки |
| А-1. Базово предложение за организация на персонала (експертите) – експертите, предложени от участника | Х | 1 |
| А-2. Първо предимство с посочване на разпределението на ролите на всеки от експертите в организацията и връзките между тях при изпълнение на дейностите от обществената поръчка по изготвяне на дизайна, визуализирането и отпечатването на самообучителните ресурси (наръчници, ръководства, помагала) (надграждане) | Х | 9 |
| А-3. Второ предимство с представяне на план за управление на рисковете, който съдържа анализ на минимално идентифицираните рискове, но не само тях и предложения за тяхното предотвратяване и за ограничаване на ефекта им (надграждане) | Х | 10 |
| **Максимален брой точки** | | **20** |
|  | | |

**По отношение на подкомпонент А-1. Базово предложение за организация на персонала (експертите):**

По първия основен компонент предложението следва да съдържа организация на персонала (експертите)(организационни мерки), която ръководителят на екипа (както и в приложимите случаи съобразно спецификата на задачите и други изискуеми от възложителя експерти, посочени изчерпателно по-долу) ще приложи при изпълнение работите/дейностите/услугите в обхвата на поръчката. Организацията на експертите отразява конкретни задачи, функции и отговорности (т.е. роля в организацията), които всеки един от експертите изпълнява. При посочването им следва да се отчетат характерните специфики на обхвата на поръчката. Базово изискване е да се предложат задачи, функции и отговорности на експертите, което да е общо за цялата поръчка, без да се отчита съдържанието на конкретните дейности, посочени в техническите спецификации на съответната обособена позиция.

**По отношение на подкомпонент А-2. Първо предимство с посочване на ролята на всеки от експертите в организацията и връзките между тях при изпълнение на дейностите (надграждане):**

Първо предимство (надграждане) ще се счита обстоятелството, че освен ролята на ръководителя и на всеки един от експертите в организацията, е изведена връзка между всяка една от отделните основни дейности, посочени в техническата спецификация и съответното предложение за изпълнение на задачи, функции и отговорности на всеки един от експертите. Акцентът трябва да е върху последните, включително тяхната свързаност и последователност, а не изпълнението на дейностите като такива от страна на бъдещия изпълнител.

**По отношение на подкомпонент А-3. Второ предимство с представяне на план за управление на рисковете, който съдържа анализ на минимално идентифицираните рискове( примерно и неизчерпателно изброени по-долу) и предложения за тяхното предотвратяване и за ограничаване на ефекта им**  **(надграждане)** **:**

За второ предимство на съответното предложение ще се счита обстоятелството, че изпълнителят е отчел всеки от минимално определените рискове, част от които са посочени по-долу, но не само тях, като е направил конкретни предложения за предотвратяване и за ограничаване на ефекта на всеки един от рисковете. Минимално определените рискове обхващат: риск от забава/неспазване на предложения и залегнал в договора за изпълнение на поръчката срок; възникване на технологични проблеми, затруднения при изпълнение на поръчката (напр. повреда в машина/и, оборудване и др. под.); възникване на непредвидени обстоятелства, които застрашават качественото изпълнение на поръчката (напр. липса/недоставяне на консуматив и др. под.) за изпълнение на поръчката; невъзможност на предложен/и експерт/и да изпълняват качествено и в срок възложените задачи, свързани с предмета на поръчката - дизайна, визуализиране и отпечатване на самообучителни ресурси (наръчници, ръководства, помагала) по обособена позиция № 1, съответно на юбилейната книга по обособена позиция № 2, и свързаните с тях дейности. Участникът следва да е представил конкретни предложения и мерки, чрез които да предотврати идентифицираните рискове, а в случай на настъпването на някои от тях – да предложи мерки и дейности, чрез които да ограничи техния ефект с цел изпълнение на поръчката съгласно изискванията на възложителя.

**Б). Професионална компетентност на персонала:**

Оценката на този подпоказател ще се формира съвкупно от предложението на всеки участник, касаещо предложения от него експертен състав.

**По отношение на компонент Б)**

Изисквания към специфичен професионален опит (брой услуги, в които всеки един от експертите от екипа на участника са взели участие) :

|  |  |  |  |
| --- | --- | --- | --- |
|  |  | **Специфичен професионален опит** | |
| **№** | **Експерт** | **Минимален брой услуги, в които всеки един от експертите от екипа на участника са взели участие** | **Оптимален брой услуги, в които всеки един от експертите от екипа на участника са взели участие** |
| 1. | - Ръководител на екип, с висше образование образователно-квалификационна степен „магистър”; | **3** | **4 и над 4** |
| 2. | - Експерт – предпечатна подготовка – с висше образование образователно-квалификационна степен „магистър”; | **2** | **3 и над 3** |
| 3. | - Координатор – без изискване образователно-квалификационна степен, т.е. допустимо е всякаква степен, но не по-ниска от средно образование. |
| 4. | - Експерт – коректор – с образователна степен – висше образование, образователно-квалификационна степен „магистър” в област „Българска филология” или еквивалентна; |
| 5. | - Експерт – логистично осигуряване на дейностите, без специфично изискване за образователно-квалификационна степен, т.е. допустимо е всякаква степен, но не по-ниска от средно образование; |

**Забележка:** Не е допустимо експертите да са по-малко от изискуемите 5 такива.

**Забележка:** Разходите за възнагражденията на експертите са за сметка на изпълнителя на обществената поръчка.

**Важно!!! За доказване на професионална компетентност на експертите, подлежащи на оценка, следва да се представят документи, удостоверяващи образованието, квалификацията и специфичния опит (референции/препоръки и/или удостоверения, и/или приемо-предавателни протоколи, и/или еквивалентни документи) на всеки един от посочените експерти.**

**Важно!!! Избраният за изпълнител участник може да предлага на възложителя замяна на посочен в офертата експерт съобразно проекта на договора и съответно окончателния договор, подписан въз основа на проекта и на офертата, само ако предложеният нов експерт покрива същите изисквания за професионален опит, на база на които е възложена поръчката или притежава по-добри такива.**

**Метод за определяне на оценката по компонент Б :**

|  |  |  |
| --- | --- | --- |
| **Компонент Б – Професионална компетентност** | | |
| Предложение на участник | Наличие на предложение | Точки |
| Б-1. Минимален брой услуги, в които всеки един от експертите от екипа на участника са взели участие | Х | Х 1 |
| Б-2. Оптимален и превишаващ оптималния брой услуги, в които всеки един от експертите от екипа на участника са взели участие | Х | Х 2 |
| **Максимален брой точки** |  | **10** |

**Метод на формиране на оценката по ПОДПОКАЗАТЕЛ І. Организация и професионална компетентност на персонала**

Оценката по **компонент А** се формира на база наличието на предложение на участник. Участникът представя предложение по компонент А, като бива оценяван от помощния орган на възложителя – оценителната комисия, на база експертно мотивирана оценка , съобразно съоответствие с представеното от него предложение и посочените в подкомпонентите предимства,

Оценката по **компонент Б** отразява съответствието на експерт от екипа на участника с изискванията за професионална компетентност. Всеки експерт се оценява индивидуално с 1 или 2 точки, като крайната оценка се формира от сбора на всички пет оценки за всеки един от петте експерта.

**Няма да бъдат оценявани предложения и следва да бъдат предложени за отстраняване в случаите, в които е налице поне едно от следните условия:**

* **Липсва предложение относно подпоказателя;**
* **Предложението относно подпоказателя не отговаря на предварително обявените условия на поръчката;**
* **Специфичният професионален опит и/или изискването относно образованието на даден експерт е под минималния/не отговаря на изискуемото образование съобразно посоченото в т. Б по-горе.**

**ПОДПОКАЗАТЕЛ II. „Техническо предложение на участника за изпълнение на поръчката“.**

**Максимален брой точки – 30 точки.**

В рамките на подпоказателя се съдържат два основни компонента, които съвкупно формират оценката по този подпоказател. Те са:

**А). Технически параметри, с тежест 20 т. в комплексната оценка;**

**Б). Срок за изпълнение, с тежест 10 т. в комплексната оценка;**

**Точките по Подпоказател II - „Технически параметри и срок за изпълнение“, в частност компонент А „Технически параметри”, ще бъдат присъждани от помощния орган на възложителя – оценителната комисия, на база експертно мотивирана оценка.**

**С настоящата методика възложителят задължава оценителната комисия, когато поставя точки по подпоказателя съобразно таблицата и разясненията по-долу, да посочи мотивите си в протокола от своята работата, за да подлежи последната на последващ контрол, както от страна на възложителя, така и от страна на всяко лице и/или орган, и/или организация, имащо право да извършва проверка на процедурата.**

**Точките по компонент „Б” – Срок за изпълнение на поръчката ще бъдат присъждани на база математическа формула, посочена по-долу.**

**Метод на формиране на оценката**

Оценката по настоящия подпоказател се формира от сбора на точките по компоненти А и Б. **Максималния брой точки по подпоказател II е 30 точки.**

**Няма да бъдат оценявани предложения и следва да бъдат предложени за отстраняване в случаите, в които е налице поне едно от следните условия:**

* **Липсва предложение относно подпоказателя;**
* **Предложението относно подпоказателя не отговаря на предварително обявените условия на поръчката.**

**Относно компонент А „Технически параметри”**

**Максимален брой точки – 20 точки.**

|  |  |  |
| --- | --- | --- |
| **Технически параметри** | | |
| Предложение на участник | Наличие на предложение | Точки |
| А-1. Предложението на участника отговаря на минималните изисквания на възложителя | Х | 2 |
| А-2. Предложението на участника надгражда минималните изисквания относно печатните материали – корица: пълноцветен печат, двустранен 4+4 | Х | 5 |
| А-3. Предложението на участника надгражда минималните изисквания относно печатните материали –тяло, пълноцветен печат (4+4) | Х | 6 |
| А-4. Предложението на участника надгражда с това, че участникът с офертата си е онагледил чрез качествени примерни образци всички предложени решения | Х | 7 |
| **Максимален брой точки** | | **20** |

Под **„примерен образец”** се разбира прототип, базов проект за дизайн, който не представлява мостра по смисъла на чл. 52, ал. 5 от ЗОП. Образецът следва да убеди възложителя, че участникът има конкретна визия за изготвяне на самообучителните ресурси, която отговаря на заложените в техническите спецификации параметри. Образецът може да бъде представен под формата на снимков материал или в дигитален формат, за чието отваряне не се изисква специализиран софтуер (такъв формат е примерно .pdf, .jpg, .bmp и др.).

**Изброените по-горе в таблица предложения по отношение на подкомпоненти А-2-А-4 не са задължителни. Те следва да бъдат направени според волята и възможностите на участника.**

**Непредставяне на предложение по отношение на тях няма да доведе до отстраняване на участника от процедурата по възлагане на обществената поръчка по съответната обособена позиция.**

**Оценка се поставя отделно за всяко налично предложение, като максимален брой точки се присъждат на този участник/участници, представил/представили предложение и за петте подкомпонента.**

**Относно компонент Б – Срок за изпълнение:**

**2. Оценката по компонент Б - „Предложен срок за изпълнение на поръчката“ се формира, като минималният предложен срок за изпълнение на поръчката се раздели на срока за изпълнение на поръчката, предложен от участника, и полученото се умножи по 10 точки.**

Под „***минимален предложен срок за изпълнение на поръчката***” се разбира най-краткият предложен срок от участник, допуснат до участие и класиране;

Под „***срок за изпълнение на предмета на поръчката, предложен от участника***” се разбира срокът, предложен от съответния участник, съгласно предложението му за изпълнение на поръчката.

Предложението относно срока за изпълнение на поръчката се оценява с оценка по компонент Б, която се формира при спазване на следната формула (мерната единица е календарни дни):

М*инимален предложен срок*

*Б = \_\_\_\_\_\_\_\_\_\_\_\_\_\_\_\_\_\_\_\_\_\_ х 10*

*Предлаган срок*

**Важно! Минималният реален срок за изпълнение на поръчката според възложителя е , както следва:**

**1. За Обособена позиция № 1 – минимум 120 календарни дни, но не по-късно от 31.12.2018 г.,** т.е. срока за изпълнение на проекта, освен в случаите, в които срокът на изпълнение на проекта бъде удължен.

\* Предложения, които са по-кратки от 120 календарни дни за ОП № 1 ще бъдат предложени за отстраняване от процедурата.

**2. За Обособена позиция № 2 – минимум 45 календарни дни, съобразно факта, че услугата следва да бъде изпълнена не по-късно от - 05.06.2018 г.**

**\*** Предложения, които са по-кратки от 45 календарни дни за ОП № 2 ще бъдат предложени за отстраняване от процедурата.

**Предложеният срок за изпълнение на поръчката следва да бъде цяло число!**

**3. Начин за определяне на оценката по показател П2 – „Ценово предложение за изпълнение на поръчката**“

**Тежест на показателя в комплексната оценка – 40 точки.**

Преди извършване на финансовата оценка, ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

Точките относно ценовите предложенияна участника се изчислява поотделно по следната формула:

|  |  |  |
| --- | --- | --- |
| *П2=* | *Предложена минимална цена* | х 40 |
| *Предложена цена от участника* |

Максималният брой точки, които даден участник може да получи при оценка на ценовото предложение е 40 точки.

Комисията класира участниците по степента на съответствие на офертите с предварително обявените условия в документацията, утвърдена от възложителя.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показатели извън посочените по т. 1, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с предходния текст.

**ВАЖНО!!! Посочените „Технически параметри“, действащото законодателство и стандарти в областта на предпечатна подготовка и издаване в електронен и печатен формат на материалите следва да се разбират като предварително обявените условия на поръчката по смисъла на чл. 107, т. 2, буква „а“ от ЗОП.**